***ZIMA***

Zima je, vuni sneg curi,

maček pre bloku sedi i vun gledi.

Vun s hiže ne moći,

zapohi so napuhali prek noći.

Snega razmetati treba,

a zima je ka cincelice vesijo z žleba.

Deca se snegu veselijo

dok mamica pre šporhoto stojijo

i toploga kruha v rokaj držijo.

V zimi je fletno kmica,

a unda tek počne veselica.

Pajdoši se ziti znaju,

i puce rade zapopevajo.

Marta Sokač 7.b

***PROTULETJE***

Šareni cvetek,

al´ to je tek početek.

Bode dežđa,

i cvetja bo več,

Veselim se temu jer

Mogla bom onda, mesto zlata,

mami deti cveta koli vrata.

Karmen Toplek 7.b

***MOJI RODITELJI***

Bilo je to 6. rujna, 2013. godine, tri sata ujutro. Moji roditelji su spavali u drvenim kućicama kod rijeke Tare (u Bosni). U mrkoj tišini mamu su probudila dva glasna udarca u krov. Mislila je da se to netko zeza pa je nastavila dalje spavati. Udarci su se ponovili i čulo se kako netko velik i težak hoda oko kućice. Mama je probudila tatu i rekla mu da misli da je vani medvjed. Udarci su postali jači, a ta malena drvena kućica u kojoj su spavali bila je preslaba za medvjeda. Njeno srce počelo je sve brže i glasnije kucati, ali snažno disanje i šnjofanje iz vana bilo je još strašnije i glasnije. Tada je mama spazila borovnice i brusnice koje je dan prije kupila meni i mom bratu. Da stvar bude još gora kod vrata je bio sendvič i medvjed bi ga mogao namirisati. Htjeli su nazvati nekoga, ali više nisu imali kune na mobitelu. Obuzela ih je panika. Mogli su poslati samo jednu poruku. Drhteći i sa suzama uspjela je napisati prijateljima koji su bili u kućici pokraj. Uzalud, ta ih poruka nije probudila. Oni su i dalje spavali. Kada su se koraci počeli udaljavati moj tata se zaderao:,,Pavlic!!!“. Probudili su se i vidjeli poruku. Moj tata opet vikne:,,Nazovi upravitelja , ovdje je medvjed!!!“. Ubrzo je upravitelj nazvao moje roditelje i rekao im:,, Ma kakav medvjed. Samo vi ostanite mirni i otići će“. Mama je odmah stavila sve deke koje imaju na brusnice i borovnice, te se vratila u krevet. Tata je zaspao, a mama je ostala budna do sedam sati čekajući hoće li se vratiti ili ne. Kad je vidjela prve zrake sunca probudila je tatu. Otvorili su vrata i vidjeliiiii… krave. Oko njihovih kućica pasle su travu. Te noći mama je dva puta plakala. Prvi put od straha kad je mislila da će ih napasti medvjed, a drugi put od olakšanja kad je shvatila da su to bile samo krave. Znam da će tu noć pamtiti cijeli život i svaki put kada priča što im se dogodilo svi se nasmijemo do suza jer priča i rukama i nogama.

Noa Jalšovec 7.a